Marianne Majerus
D'Marianne Majerus, gebuer de 5. September 1956 zu Klierf, ass eng lëtzebuergesch Fotografin.

Liewen 
D'Marianne Majerus ass duerch hir Billerbänn bekannt ginn. Si ass op d'Fotografie vu Gäert, Planzen, Portraiten an typesch engleschen Haiser spezialiséiert. Si huet Biller fir iwwer 50 Bicher geknipst, a villen Ausstellunge matgemaach an och fir Zäitschrëfte geschafft.

Am Joer 2002 gouf se vum Garden Writers Guild zur Fotografin vum Joer gewielt. 2010 gouf si zum International Garden Photographer of the Year ernannt, fir hir Foto "Layered landscape: a moment captured" an 2018, fir hir Foto "Mediterranean Dawn", gouf se mam European Garden Photography Award ausgezeechent.

Si ass d'Duechter vun engem fréieren Deputéierten, dem Dokter Nicolas Majerus vun Esch-Uelzecht, ass mat engem Englänner bestuet a lieft zanter 1976 zu London.

Billerbänn a Publikatiounen

Als Haaptfotograf

Als eng vun de Fotografen

D'Marianne Majerus huet och vill Portraite geknipst. Eng Rei dervu fënnt een an de Kollektioune vun: The National Portrait Gallery zu London, The Arts Council of Great Britain an dem Centre national de l'audiovisuel zu Lëtzebuerg.

Zanter der Mëtt vun den 1980er Joren ass d'Marianne Majerus eng reegelméisseg Mataarbechterin vun: The Times, The Sunday Times Magazine, The Daily Telegraph, The Sunday Telegraph Magazine, House and Garden, Homes and Gardens, The London Evening Standard, The RHS Garden Journal, The English Garden, Gardens Illustrated, Architektur und Wohnen, Femina a Ville Giardini.

Gielchen 
 Chevalier vum Ordre de Mérite du Grand-Duché de Luxembourg (Promotioun 2014)

Literatur 
 Raymond Reuter: 100 Lëtzebuerger ronderëm d'Welt, S. 124: Marianne Majerus, 2003, Éditions Luxnews, ISBN 2-9599932-2-5

Um Spaweck 
Säit vun der Marianne Majerus
Marianne Majerus Prtofolio
Profil an d'English Garden
Portfolio vun hire Fotoen

Lëtzebuergesch Fotografen
Gebuer 1956
Chevalier de l'Ordre de Mérite du Grand-Duché de Luxembourg